Diari Oficial de la Generalitat Valenciana


Sumari del DOGV 3116, del 06-11-1997 (1997/3108)

Cèdula de notificació del rotlle d'apel·lació número 595/96.
------------------------------------------------------------

### Dades del document

Número de DOGV
:   3116

Data del DOGV
:   06-11-1997

Secció del DOGV
:   ADMINISTRACIÓ DE JUSTÍCIA - EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1997/3108


Organisme emissor
:   Audiència Provincial de València

Tipus de document
:   Anunci

CÈDULA DE NOTIFICACIÓ [97/Q3108]
  
La Secció Sisena de l'Audiència Provincial de València ha dictat, en el rotlle d'apel·lació número 595/1996, la sentència que té com a encapçalament i part dispositiva el que es diu tot seguit:
  
Sentència número 786
  
Audiència Provincial de València
  
Secció Sisena
  
València, 22 de setembre de 1997
  
- President: José Baró Aleixandre
  
- Magistrats:
  
· Rafael Sempere Doménech
  
· Ana Pérez Tórtola
  
La Secció Sisena d'aquesta Audiència Provincial, sent-ne ponent el magistrat Rafael Sempere Doménech, ha vist les actuacions de judici de nul·litat matrimonial número 1.487/1994, promogudes davant el Jutjat de Primera Instància número 8 de València per la senyora María Isabel de Nicasio García contra el senyor Matías García Mesas, sobre la nul·litat matrimonial; pendents davant d'aquesta Secció en virtut del recurs d'apel·lació interposat pel demandant, la senyora María Isabel de Nicasio García, representat per la procuradora Teresa Castellano Sanchis i dirigit pel lletrat Carlos Aleix Hernández. L'apel·lat, el senyor Matías García Mesas, no hi ha comparegut. El ministeri fiscal ha sigut part.
  
Decisió
  
Estimem el recurs d'apel·lació formulat per l'actora i revoquem la sentència de data 13 de febrer de 1996 del Jutjat de Primera Instància número 8 de València, de la qual prové aquest rotlle, estimem la demanda formulada per la senyora María Isabel de Nicasio García Mesas i declarem la nul·litat del matrimoni fet el dia 10 d'abril de 1983 entre els expressats cònjuges. Acordem les mesures següents:
  
1. La custòdia de la filla menor concedida a la mare i pàtria potestat sobre aquesta, sense dret de visites per al pare.
  
2. Es concedeix a la filla una pensió per a aliments de 25.000 pessetes mensuals que haurà de satisfer el pare en 12 mensualitats iguals, pagades de bestreta, abans del dia 5 de cada mes, la qual es deurà des de la data de la interposició de la demanda, i revisada anualment, d'acord amb la variació que experimente l'índex de preus al consum.
  
3. Es fixa una indemnització, a favor de la senyora de Nicasio, a satisfer pel senyor García Mesas d'1.000.000 de pessetes com a conseqüència del desequilibri econòmic, tot això sense fer imposició de costes en cap de les instàncies.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda.